Алматылық студент домбыра тартуды үйрететін қосымша ойлап тапты
DATE: 15:43, 26 Тамыз 2017 | GMT +5
TITLE: Алматылық студент домбыра тартуды үйрететін қосымша ойлап тапты
URL: https://kaz.inform.kz/news/almatylyk-student-dombyra-tartudy-uyretetin-kosymsha-oylap-tapty_a3058736/
META: DATE: 15:43, 26 Тамыз 2017 | GMT +5
TOTAL WORDS: 152
AUTHOR(S):
TEXT: Домбыраның мобильдік қосымшасын ойлап шығару туралы бастама Қамбардың ойына алғаш «ЭКСПО-2017» көрмесін аралап жүрген кезде келген. «Алғаш Астанаға келген кезімде бірден «ЭКСПО-2017» көрмесіне бардым. Ол жерде әлемнің түкпір-түкпірінен келген мемлекеттің меймандары өздерінің ұлттық құндылықтарын нақыштарымен ең соңғы технологияларға үйлестіріп көрсетіп жатты. Соларды көрген кезде домбыраны неліктен жаңа қырынан көрсетпеске деген ойға келдім. Гитараның, пианионың мобильдік қосымшасы бар. Осыған ұқсас домбыраның бүкіл пернелерінің дыбысын алып, мобильдік қосымша қылып шығардым», - дейді Қамбар Нұрлан. Қазіргі таңда «Dombra» мобильдік қосымшасына «еркемай», «Ерке сылқым» және «Балбырауын» күйлері енгізілген. «Алдағы аптада осы үш күй қосымшаның ішінде толық үйренуге болатындай реттеледі. Домбыраны табиғи түрде ойнағандай, таза дыбыс береді. Қазіргісі еркін ойнауға болатын нұсқасы. Бағдақрламалау саласында еңбек етіп жүргенімен екі жарым жыл болып қалды. Алдағы уақытта ұлттық «Тоғызқұмалақ» ойынының мобильдік қосымшасын жасап шығаруды көздеп отырмын», - дейді Қамбар. Айта кетейік, Астана қаласындағы Назарбаев университетінде «nFactorial Demo Day 2017» фестивалі өтіп жатыр. Фестивальге келген қонақтарға 100-ге жуық мобильді қосымша көрсетілді
